Техничка школа

Број:01-677/1

Датум: 22.11.2019.

На основу члана 24. ст. 1 - 4. Закона о раду („Службени гласник РС“, бр. . 24/2005, 61/2005, 54/2009, 32/2013, 75/2014, 13/2017 –одлука УС, 113/2017 и 95/2018 – аутентично тумачење), чл. 119. став 1. тачка 1) и 126. став 4. тачка 19) Закона о ос​но​вама система образовања и васпитања („Службени гласник РС“, брoj 88/17,27/18 и 10/2019.), чл. 30-32. Закона о запосленима у јавним службама („Службени гласник РС“, брoj 113/17) и Уредбе о Каталогу радних места у јавним службама и другим организацијама у јавном сектору („Службени гласник РС“, бр. 81/17 и 6/18), директор Tехничке школе у Пироту доноси
ПРАВИЛНИК
О ОРГАНИЗАЦИЈИ И СИСТЕМАТИЗАЦИЈИ РАДНИХ МЕСТА

У ТЕХНИЧКОЈ ШКОЛИ У ПИРОТУ

I  Опште одредбе
Члан 1

Правилником о организацији и систематизацији послова код Послодавца (у даљем тексту: Правилник), утврђују се: организациони делови, радна места у организационим деловима, опис послова који се обављају на радним местима, одређење стручне спреме, односно образовања  потребног за обављање  послова радног места, број извршилаца за њихово обављање и други послебни услови за рад на тим пословима и друга питања којима се уређује несметано обављање свих послова у оквиру делатности Школе. 

Члан 2
У Школи се утврђују послови, у складу са природом и организацијом образовно-васпитне делатности и одређује потребан број извршилаца који треба да обезбеди ефикасно извршавање школског програма,  годишњег плана рада Школе и обављање делатности Школе у целини. 

Члан 3

За сваки посао, односну групу послова, даје се назив, опис и потребан број извршилаца, као и услови, прописани Законом и подзаконским актима за њихово обављање, које треба да испуњавају њихови извршиоци.

Члан 4

Услови за пријем у радни однос прописани су Законом јединствено за све запослене у Школи.

Услови у погледу врсте стручне спреме за рад наставника,васпитача и стручних сарадника прописани су Законом и подзаконским актима, које доноси министар, којима се уређује врста стручне спреме лица која могу обављати образовно-васпитни рад у средњој стручној школи, као и актима којима се утврђује каталог радних места у јавним службама и другим организацијама у јавном сектору. 

Услови за рад секретара Школе прописани су Законом и  подзаконским актима.

Зависно од сложености послова које обављају, за остале запослене посебни услови се утврђују законом и овим правилником.

Члан 5.

Пуно радно време износи 40 часова недељно и организовано је у оквиру пет, односно шест радних  дана.

Због специфичности организације и карактера рада Школе радници могу бити распоређени на радна места са непуним радним временом, а у складу са законским и подзаконским прописима, потребама процеса рада у Школи и Годишњим планом рада школе.
Наставнику, васпитачу  и стручном сараднику  директор сваке школске године решењем утврђује статус у погледу  рада са пуним  и непуним радним временом  на основу годишњег плана рада и поделе часова.

Члан 6.

Приправник, је лице које први пут у том својству заснива радни однос у установи, на одређено или неодређено време, са пуним или непуним радним временом и оспособљава се за самосталан образовно-васпитни рад наставника, васпитача и стручног сарадника, савладавањем програма за увођење у посао и полагањем испита за лиценцу, у складу са Законом.
Послове наставника,васпитача и стручног сарадника  може да обавља  и приправник стажиста у складу са законом.

У школи може бити ангажовано лице  за обављање одређеног посла, без заснивања радног односа,  у складу са Законом.

II Организациони делови школе

Члан 7.

Школа је организована као јединствена радна целина са седиштем у Пироту, ул. Таковска 22. 

Члан 8.

Школа обавља делатност средњег стручног образовања и обавља проширену делатност у свом  седишту.
Организација рада у школи  уређена је Статутом школе и Годишњим планом рада Школе. 

III  Услови за заснивање радног односа и рад запослених у школи
Члан 9.

У радни однос у установи може да буде примљено лице, под условима прописаним законом и то ако: 

1) има одговарајуће образовање; 

2) има психичку, физичку и здравствену способност за рад са децом и ученицима; 

3) није осуђивано правноснажном пресудом за кривично дело за које је изречена безусловна казна затвора у трајању од најмање три месеца, као и за кривична дела насиље у породици, одузимање малолетног лица, запуштање и злостављање малолетног лица или родоскврнуће, за кривична дела примање или давање мита; за кривична дела из групе кривичних дела против полне слободе, против правног саобраћаја и против човечности и других добара заштићених међународним правом, без обзира на изречену кривичну санкцију, и за које није, у складу са законом, утврђено дискриминаторно понашање; 

4) има држављанство Републике Србије; 

5) зна српски језик и језик на којем остварује образовно-васпитни рад. 

   IV Групе радних места у школи

Члан 10.

Послови у Школи систематизовани су по следећим групама:

1) руководећа радна места: директор
2) радна места у образовању и васпитању: наставник предметне наставе, наставник предметне наставе са разредним старешинством, стручни сарадник, организатор практичне наставе и вежби, помоћни наставник, координатор образовања одраслих.
3) нормативно-правни послови - секретар Школе; 

4) финансијско- рачуноводствени послови: дипломирани економиста за финансијско-рачуно-водсвене послове референт за финансијско-рачуноводствене послове.
5) пратећи и помоћно-технички послови: техничар одржавања информационих система и технологија, домар, техничар инвестиционог одржавања уређаја и опреме, чистачица.
1. Руководеће радно место
Директор
Члан 11.

Директор руководи радом школе и обавља и друге послове, у складу са Законом, подзаконским актима и Статутом Школе.

Опис посла :

1) планира и организује остваривање програма образовања и васпитања и свих активности установе;
2) руководи и координира радом школе, заступа и представља школу;

3) даје смернице и прати реализацију вршења послова из делатности школе;

4) доноси опште и појединачне акте за које је законом и другим прописима овлашћен и подноси извештаје у складу са законом;

5) одлучује о правима, обавезама и одговорностима ученика и запослених;

6) стара се о спровођењу поступка јавних набавки и  реализацији плана јавних набавки,
7) одлучује о коришћењу средстава утврђених финансијским планом и одговара за одобравање и наменско коришћење тих средстава, у складу са законом;
8) спроводи донете одлуке и опште акте;

9) стара се о остваривању развојног плана школе и спроводи мере и активности на осигурању квалитета и унапређења  образовно-васпитног рада;
10) стара се о благовременом и тачном уносу и одржавању ажурности базе података о установи у оквиру јединственог информационог система просвете;
11) предузима одговарајуће мере прописане  законом;
12) прати квалитет образовно-васпитног рада и педагошке праксе и предузима мере за унапређивање и усавршавање рада наставника, васпитача и стручних сарадника; 

13) учествује у раду стручних органа у складу са законом ,подзаконским актима и Статутом,
14) планира, организује послове и задатке и контролише њихово извршење;

15) планира и прати стручно усавршавање запослених и спроводи поступак за стицање њихових звања, у складу са законом;

16) сарађује са родитељима, односно другим законским заступницима ученика, запосленима, синдикатима, органима јединице локалне самоуправе, другим установама, организацијама и удружењима и другим заинтересованим лицима и институцијама;

17) образује стручна тела и тимове, усмерава и усклађује рад стручних органа;

18) благовремено информише запослене, ученике и родитеље, односно друге законске заступнике, стручне органе и органе управљања о свим питањима од интереса за рад установе;
19) доноси распоред часова, именује одељенске старешине, на основу предлога стручних већа врши поделу предмета на наставнике;
20) обезбеђује услове за остваривање права деце и права, обавезе и одговорности ученика и запослених, у складу са  законом;
21) стара се о поштовању мера заштите и безбедности ученика, запослених и трећих лица у школи;
22) обавља и друге послове и одговоран је за њихово извршавање у складу са законом, подзаконским актима и општим актима школе;
Услови за избор директора утврђени су Законом о основама система образо​вања и васпитања
Директор Школе може да буде лице које:

1) има одговарајуће образовање, које је стекло: на студијама другог степена (дипломске академске студије - мастер, специјалистичке академске студије или специјалистичке струковне студије) у складу са Законом о високом образовању почев од 10. септембра 2005. године или на основним студијама у трајању од најмање четири године, по пропису који је уређивао високо образовање до 10. септембра 2005. године;
2) има психичку, физичку и здравствену способност за рад са децом и ученицима;
3) није осуђивано правноснажном пресудом за кривично дело за које је изречена безусловна казна затвора у трајању од најмање три месеца, као и за кривична дела насиље у породици, одузимање малолетног лица, запуштање и злостављање малолетног лица или родоскрвњење, за кривично дело примање мита или давање мита, за кривично дело из групе кривичних дела против полне слободе, против правног саобраћаја и против човечности и других добара заштићених међународним правом, без обзира на изречену кривичну санкцију, и за које није, у складу са законом, утврђено дискриминаторно понашање; 
4) да испуњава услове за наставника стручне школе у подручјима рада: машинство и обрада метала, саобраћај, електротехника, за педагога и психолога;
5) да има обуку и положен испит за лиценцу;
6) да има држављанство Републике Србије;
7) да зна језик на коме се остварује образовно-васпитни рад;
8) да има најмање пет година рада у установи на пословима образовања и васпитања, након стеченог одговарајућег образовања. 

Број извршилаца - 1
2.  Радна места у образовању и васпитању

Члан 12.

Наставници изводе наставу и друге облике образовно-васпитног рада у Школи.

Стручни сарадници обављају стручне послове на унапређивању образовно-васпитног рада у Школи.

Организатор практичне наставе и вежби  обавља послове везане за реализацију практичне наставе.
Помоћни наставници обављају послове припреме лабораторијских вежби, извођења и демонстрирања поступака, техничко-технолошке припреме, извођења дела практичне наставе и друге послове, под непосредним руководством наставника.

Члан 13.

Послове наставника,  и стручног сарадника  може да обавља лице које испуњава услове прописане чланом 8. овог правилника. Под одговарајућим образовањем наставника и стручног сарадника  сматра се: 

1) високо образовање стечено на студијама другог степена (мастер академске студије, мастер струковне студије, специјалистичке академске студије) и то: 

(1) студије другог степена из научне, односно стручне области за одговарајући предмет, односно групу предмета; 

(2) студије другог степена из области педагошких наука или интердисциплинарне, мултидисциплинарне, трансдисциплинарне студије другог степена које комбинују целине и одговарајуће научне, односно стручне области или области педагошких наука; 

2) на основним студијама у трајању од најмање четири године, по пропису који је уређивао високо образовање до 10. септембра 2005. године; 

Поред одговарајућег нивоа образовања прописаног Законом, наставник мора да има стечен одговарајући стручни назив, прописан подзаконским актима које доноси министар и којима се уређује врста стручне спреме лица која могу обављати образовно-васпитни рад у средњој стручној школи, у подручју рада машинство, електротехника и саобраћај.  

Послове наставника, васпитача и стручног сарадника може да обавља лице које има дозволу за рад - лиценцу, у складу са законом.

Члан 14.

Наставник предметне наставе

Опис посла:

1) планира, припрема и остварује све облике нaстaве и другe oбликe oбрaзoвнo-вaспитнoг рaдa, у складу са планом и програмом пколе;

2) остварује индивидуализацију и прилагођавање у складу са образовно-васпитним потребама ученика;
3) учествује у изради и припреми планова и програма школе и учествује у њиховој реализацији у делу који се односи на предмет који предаје;
4) пружа додатну подршку ученицима из осетљивих друштвених група, талентованим ученицима и ученицима са сметњама у развоју и инвалидитетом и учествује у раду тима за израду ИОП-а и тима за додатну подршку ученику;

5) ради у испитним комисијама;

6) обавља послове ментора приправнику;

7) води прописану евиденциjу и педагошку документацију;

8) ради у тимовима, стручним органима школе, комисијама;

9) учествује у изради прописаних докумената школе;

10) ради унапређивања образовно-васпитне праксе саветује се са родитељима, односно другим законским заступницима, запосленима, спољним сарадницма, стручним и другим институцијама;

11) припрема и реализује излете, посете, екскурзије;

12) дежура према утврђеном распореду;

13) прати и проучава прописе из делокруга свога рада;

14) стручно се усавршава;

15) припрема ученике за такмичења;
16) по потреби припрема извештаје о раду за стручне органе;
17) обавља и друге послове  у складу са законом, подзаконским актом, општим актом и по налогу директора.

Услови :  у складу са чл.9 и чл.14 .овог  Правилника . 

Број извршилаца на радном месту наставник утврђује се годишњим планом рада Школе за сваку школску годину, зависно од броја уписаних ученика, односно од броја одељења у Школи и образовних профила, у складу са Законом и подзаконским актима којима се уређују питања утврђивања броја извршилаца у Школи и  листом о признатим  радницима за школску годину.

Наставник предметне наставе са разредним старешинством

Опис посла:

1) планира, припрема и остварује све облике нaстaве и другe oбликe oбрaзoвнo-вaспитнoг рaдa, у складу са планом и програмом пколе;

2) остварује индивидуализацију и прилагођавање у складу са образовно-васпитним потребама ученика;
3) учествује у изради и припреми планова и програма школе и учествује у њиховој реализацији у делу који се односи на предмет који предаје;
4) пружа додатну подршку ученицима из осетљивих друштвених група, талентованим ученицима и ученицима са сметњама у развоју и инвалидитетом и учествује у раду тима за израду ИОП-а и тима за додатну подршку ученику;

5) ради у испитним комисијама;

6) обавља послове ментора приправнику;

7) води прописану евиденциjу и педагошку документацију;

8) обавља послове одељењског старешине;

9) ради у тимовима, стручним органима школе, комисијама;

10) учествује у изради прописаних докумената школе;

11) ради унапређивања образовно-васпитне праксе саветује се са родитељима, односно другим законским заступницима, запосленима, спољним сарадницма, стручним и другим институцијама;

12) припрема и реализује излете, посете, екскурзије;

13) дежура према утврђеном распореду;

14) прати и проучава прописе из делокруга свога рада;

15) стручно се усавршава;

16) припрема ученике за такмичења;
17) по потреби припрема извештаје о раду за стручне органе;
18) обавља и друге послове  у складу са законом, подзаконским актом, општим актом и по налогу директора.

Услови :  у складу са чл.9 и чл.14 .овог  Правилника . 

Број извршилаца на радном месту наставник утврђује се годишњим планом рада Школе за сваку школску годину, зависно од броја уписаних ученика, односно од броја одељења у Школи и образовних профила, у складу са Законом и подзаконским актима којима се уређују питања утврђивања броја извршилаца у Школи и  листом о признатим  радницима за школску годину.

Члан 15.

Стручни сарадник – педагог
Опис посла:
1) прати остваривање наставних планова и програма и школског програма;

2) учествује у планирању и програмирању образовно-васпитног рада код Послодавца;

3) обавља педагошко-инструктивни рад и сарађује са директором, помоћником директора, наставницима и другим стручним сарадницима ради унапређивања образовно-васпитног рада;

4) прати напредовање ученика, уочава проблеме и обавља саветодавни рад;

5) обавља послове у вези са професионалном оријентацијом ученика;

6) обавља саветодавни рад с родитељима ученика;

7) обавља аналитичко-истраживачке послове;

8) израђује планове рада;
9)  врши преглед педагошке документације;
10) координира рад ученичког парламента;
11) учествује у раду савета родитеља; 

12) припрема се за рад и о томе води евиденцију;

13) учествује у раду органа Послодавца;

14) стручно се усавршава;

15) у вези с пословима које обавља сарађује са субјектима ван Послодавца;

16) води документацију о свом раду;

17) обавља и друге послове по налогу директора  у складу са Законом, Статутом и општим актима.
Пeдагог може да буде лице које је има одговарајуће образовање из члана 8. став 2. Закона о осно​вама система образовања и васпитања и испуњава све друге услове прописане за при​јем у радни однос.

Број извршилаца - у складу са нормативом којим се утврђују критеријуми и стандарди за финансирање установе.

Члан 16.

Стручни сарадник – психолог
Опис посла:
1) непосредан рад са ученицима појединачно и групно;
2) прати остваривање плана и програма образовно-васпитног рада у сарадњи са наставницима;
3) прати развој образовних и радних способности, склоности, интересовања и других особина ученика и у складу са тим саветује ученика и родитеља за правилан професионални развој;
4) учествује у откривању ученика са изразитим способностима и предлаже мере за подстицање њиховог развоја;
5) испитује психолошке чиниоце успеха и напредовања и узроке неуспеха појединих ученика, одељења и предлаже мере за подстицање и мотивисање ученика, формирање радних навика и рационално коришћење радног времена;
6) прати процес прилагођавања ученика током образовања и васпитања, посебно ученика првог разреда;
7) проучава међусобне односе ученика, ученика и наставника и предлаже мере за унапређење тих односа;
8) координира рад ученичког парламента;
9) учествује у раду савета родитеља; 

10) врши преглед педагошке документације;
11) учествује у разним облицима психолошко-педагошког оспособљавања и усавршавања наставника;
12) сарађује са установама социјалне и здравствене заштите;
13) учествује у раду стручних већа, одељенских већа и наставничког већа;
14) води психолошку документацију;
15) психолошко саветовање са ученицима и родитељима;
16) учествује у активностима везаним за упис ученика у школу;
17) анализира методологије оцењивања ученика;
18) учествује у изради годишњег плана рада Школе, школског развојног плана, школских програма и подношењу извештаја о њиховој реализацији;

19)  обавља и друге послове по налогу директора  у складу са Законом,Статутом и општим актима.  

Психолог може да буде лице које има одговарајуће образовање из члана 8. став 2. Закона о осно​вама система образовања и васпитања и испуњава све друге услове прописане за при​јем у радни однос. Број извршилаца - у складу са нормативом којим се утврђују критеријуми и стандарди за финансирање установе.
Члан 17.

Стручни сарадник- библиотекар

Опис посла :

1) води пословање библиотеке;

2) планира, организује и учествује у изради и реализацији програма образовања и васпитања;

3) сарађује са наставницима,васпитачима и стручним сарадницима;

4) издаје књиге ученицима и запосленима и води евиденцију о томе;
5) примењује правила о коришћењу библиотечког материјала;

6) учествује у организовању и остваривању културне активности и јавне делатности школе;

7) сарађује са матичном библиотеком, стручним институцијама и друштвеним окружењем;

9) предлаже набавку књига, часописа,  инвентарише, класификује, сигнира и каталогизује;

10) учествује у избору одобрених уџбеника са осталим члановима већа;

11) учествује у раду стручних органа и Комисија;

12) води педагошку документацију и евиденцију;

13) учествује у изради прописаних докумената Послодавца;
14) прати и проучава прописе из делокруга свога рада;

15) стручно се усавршава;

16) обавља и друге послове у складу са законом, подзаконским актом, општим актом и уговором о раду и по налогу директора.
Услови: лице које испуњава услове прописане чланом 8. и 13. овог правилника и има одговарајуће образовање  и то:

1) професор језика и књижевности, односно књижевности и језика, смер за библиотекарство; 

2) дипломирани библиотекар - информатичар; 

3) професор, односно дипломирани филолог за општу књижевност и теорију књижевности; 

4) лице које испуњава услове за наставника стручне школе, односно стручног сарадника - педагога или психолога; 

5) професор народне одбране; 

6) професор, односно дипломирани филолог за италијански језик и књижевност; 

7) професор, односно дипломирани филолог за шпански језик и књижевност; 

8) дипломирани компаративиста и библиотекар; 

9) мастер библиотекар - информатичар; 

10) мастер филолог (главни предмет, односно профил: библиотекарство и информатика); 

11) мастер професор језика и књижевности (главни предмет, односно профил: библиотекарство и информатика);

12) професор оријенталистике.

Број  извршилаца: у складу са нормативом којим се утврђују критеријуми и стандарди за финансирање  установе.

Члан 18.

Организатор практичне наставе

Опис посла :

1) прати одвијање практичне наставе- организовање извођења наставе према плану и програму;
2) упућује ученике у предузећа и код предузетника ради делимичног или потпуног обављања практичне наставе и сагледава услове у којима се настава одвија;
3) организује набавку потребног алата и прибора за практичну наставу;
4) успоставља и одржава сарадњу са предузећима и предузетницима;
5) врши педагошко-инструктивни увид у рад наставника и предузима мере за унапређивање и усавршавање наставника практичне наставе;

6) учествује у раду стручних органа Школе;
7) води евиденцију и организује рад са: ванредним ученицима, ученицима на преквалификацији, доквалификацији и специјализацији;
8) обавља и друге послове по налогу директора одређене Законом, Статутом, општим актима.
Услови: Организатор практичне наставе може да буде лице које испуњава услове за наставника и друго лице које испуњава услове за раду у школи са 6. и 7. степеном стручне спреме.
Број извршилаца: у складу са нормативом којим се утврђују критеријуми и стандарди за финансирање  установе.
. 
Члан 19.

Координатор за континуално образовање одраслих.
Опис посла: 

ради на пословима:

1) сарадње са другим јавно признатим организаторима активности, Националном службом за    

    запошљавање, представницима привредних субјеката;

2)  евиденције о полазницима и кандидатима;

3)  евиденције о успеху полазника и кандидата;

4)  евиденције о испитима;

5)  евиденције о остваривању програма;

6)  евиденције о лицима радно ангажованим у образовању одраслих;

7) одржавања ажурности података и безбедности података;

8) издавање јавних исправа на прописаном обрасцу;

9) вођење база података (скуп свих евиденција прописаних законом које јавно признати организатор активности води у електронском облику и доставља Министарству);

10)  праћења и остваривања сталног стручног усавршавања свих упошљених на пословима      образовања одраслих.
Ове послове може да обавља лице са VI и VII степеном стручне спреме.

Број извршилаца - у складу са нормативом којим се утврђују критеријуми и стандарди за финансирање установе

Члан 20.

Помоћни наставник

Опис посла:

1) обавља послове припреме за извођење часова практичне наставе и лабораторијских вежби;

2) изводи и демонстрира поступке на часовима практичне наставе и лабораторијских вежби;

3) изводи делове практичне наставе,  под непосредним руководством наставника;

4) учествује у реализацији практичне наставе, вежби и блок наставе;

5) ради унапређивања образовно-васпитне праксе сарађује са наставницима практичне и теоријске наставе;

7) планира и требује потребне материјале и средства за рад  ;

8) прати и проучава прописе из делокруга свога рада;

9) стручно се усавршава и прати иновације у струци;

10) сарађује са запосленима, органима у школи, службама у школи;
11) учествује у раду органа и  комисија;
12)обавља и друге послове и задатке у складу са Законом, подзаконским актима,  општим актима Школе и  по налогу директора.
Послове помоћног наставника може да обавља лице које испуњава услове предвиђене Законом и Правилником о стручној спреми наставника, васпитача и стручних сарадника у  средњим стручним школама.

Број извршилаца: у складу са нормативом којим се утврђују критеријуми и стандарди за финансирање установе.

3. Нормативно правни послови
 Члан 21.

Секретар Школе

Опис посла:

1) стара се о законитом раду школе, указује директору и Школском одбору на неправилности у раду;

2) обавља управне послове у школи;

3) израђује опште и појединачне правне акте школе;

4) обавља правне и друге послове за потребе школе;

5) израђује уговоре које закључује школа;

6) обавља правне послове у вези са статусним променама у школи;

7) обавља правне послове у вези са уписом ученика ;

8) обавља правне послове у вези са јавним набавкама, у сарадњи са финансијском службом;

9) пружа стручну помоћ у вези са избором Школског одбора;

10) пружа стручну подршку и координира рад комисије за избор директора школе;

11) прати законске и друге прописе и друге правне акте који су у вези са радом школе и запосленим лицима и о томе информише органе  и запослене;

12) стручно се усавршава;

13) прима, разврстава и дистрибуира службену пошту и другу документацију и врши  отпрему и доставу документације и поште;
14) пише пословне дописе према добијеним упутствима за потребе школе;
15) води  евиденције и ажурира податке у одговарајућим базама;
16) пружа подршку припреми и одржавању састанака;

17) води општи деловодник, пописе аката и заводи, разводи, архивира акте;
18) обавља административне послове из области имовинско - правних послова;
19) води и ажурира персонална досијеа запослених и ангажованих лица и води евиденције и врши пријаву / одјаву запослених код надлежних органа;

20) издаје одговарајуће потврде и уверења;

21) стара се о објављивању аката и информација органа Школе;

22) рукуjе печатима и штамбиљима установе;

23) обавља и друге послове у складу са Законом, подзаконским актима,  општим актима Школе  по налогу директора.

Услови : За обављање посла секретара радни однос може се засновати са дипломира​ним правником – мастером или са дипломираним правником који је стекао високо об​разовање на основним студијама у трајању од најмање четири године, по про​пису који је уређивао високо образовање до 10. септембра 2005. године, који испуњава све друге услове прописане за пријем у радни однос. 
Испит:  лиценца за секретара или положен стручни испит за секретара, правосудни или стручни испит за запослене у органима државне управе или државни стручни испит.

Број извршилаца :  један са пуним радним временом.
4. Финансијско-рачуноводствени послови
Члан 22.

Дипломирани економиста за финансијско рачуноводствене послове
Опис посла:
1) припрема податке и пружа подршку у изради финансијских планова;

2) израђује процедуре за финансијско управљање и контролу (ФУК);

3) прати стање, спроводи стручне анализе, испитује информације и анализира акте и припрема извештаје о финансијским и рачуноводственим питања из области делокруга рада;

4) прикупља и обрађује податке за израду извештаја, финансијских прегледа и анализа;

5) припрема податке за израду општих и појединачних аката;

6) припрема и врши обраду документације за плаћање по различитим основама;

7) врши плаћање по основу документације, прати преузимање обавеза за реализацију расхода;

8) израђује планове и програме развоја и анализе из делокруга свог рада; 

9) припрема извештаје из области рада; 

10) прати усклађивање плана рада и финансијских планова; 

11) учествује у припреми и изради финансијских извештаја (периодичних и годишњих) и годишњег извештаја о пословању (завршног рачуна);

12) врши рачуноводствене послове из области рада;

13) припрема и обрађује документацију за евидентирање насталих пословних промена;

14) прати вођење и води помоћне књиге и помоћне евиденције и усаглашава помоћне књиге са главном књигом;

15) усклађује стања имовине и обавеза у књиговодственој евиденцији са стварним стањем;

16) прати усаглашавање потраживања и обавезе;

17) прати чување и архивирање финансијских извештаја, дневника и главне књиге;
     18) обавља послове из свог делокруга у вези са јавним набавкама, у сарадњи са секретаром;

19) обавља и друге послове у складу са Законом, подзаконским актима,  општим актима Школе и по налогу директора.
Услови:
Високо образовање: на основним академским студијама у обиму од најмање 240 ЕСПБ бодова, односно специјалистичким струковним студијама, по пропису који уређује високо образовање почев од 10. септембра 2005. године;

- на основним студијама у трајању од најмање четири године, по пропису који је уређивао високо образовање до 10. септембра 2005. године.

Остали услови:
- знање рада на рачунару;
- није кажњавањо за кривична дела која га чине неподобним за обављање послова из области рачуноводства.

Број извршилаца : један са пуним радним временом.

Члан 23.

Референт за финансијско-рачуноводствене послове
Опис посла:
1) води благајну и евиденцију зарада;

2) разврстава и води архиву извода и документације о извршеним уплатама;

3) припрема документацију за новчане уплате и исплате;

4) исплађује новац, обрачунава боловања, обавља плаћања по закљученим уговорима;

5) припрема податке за израду статистичких и других извештаја о зарадама;

6) врши обрачуне и реализује плаћања и води благајну.
врши пријем, контролу, груписање и књижење улазне и излазне документације и даје налог за финансијско задуживање;

7) врши усаглашавање са главном књигом свих конта за обрачун зарада, накнада зарада и друга примања;

8)  врши обрачун зарада и осталих исплата;

9) издаје потврде о висини зарада;

10) води књигу излазних фактура и других евиденција;

11) води прописане електронске евиденције и обавља електронска плаћања;

12) учествује у изради обрачуна пореза на додату вредност;

13) израђује месечне извештаје из делогруга свог рада и одговоран је за њихову тачност;

14) ажурира податке у одговарајућим базама;

15) пружа подршку у изради финансијских извештаја (периодичних и годишњих) и годишњег извештаја о пословању;

16) обрађује податке и израђује статистичке табеле.
Услови:

- средње образовање.

Додатна знања: 

- знање рада на рачунару
За обављање посла референта за финансијско-рачуноводствене послове радни однос може се засновати с лицем које, поред испуњености свих других прописаних услова за при​јем у радни однос, има завршено средње образовање у трајању од четири године (IV сте​пен стручне спреме), економског смера.

5. Пратећи и помоћно технички послови
Члан 24.

Техничар одржавања информационих система и технологија
Опис послова:

1) инсталира, подешава, прати параметре рада, утврђује и отклања узроке поремећаја у раду информационих система и технологија;

2)  предузима мере за благовремено обезбеђење резервних делова;

3) води оперативну документацију и потребне евиденције,

4) извршава обраде, контролише рад стандардних апликација;

5)чишћење  и преглед система од сувишних фајлова и програма  на  рачунарима и постојећој мрежи,

6) инсталација или реинсталација опетративног система, 

7) прављење свих потребних копија докумената у рачунарима, као и копија  целог система са свим подешавањима и програмима, 

8) инсталација оригиналних и нових драјвера,
9) поправка windows регистра,
10) хардверско и софтверско одржавање рачунарских мрежа у школи. 

Услови: Лице које испуњава услове прописане чланом 8. овог правилника и има завршену средњу школу у  четворогодишњем трајању. 

Број извршилаца: у складу са нормативом којим се утврђују критеријуми и стандарди за финансирање установе
Члан 25.

Домар

Опис посла :


1) обавља прегледе објекта, врши контролу исправности инсталација, противпожарних система, уређаја, опреме, апарата и средстава;

2)обавља механичарске, електричарске, водоинсталатерске,браварске, столарске,лимарске, молерске,аутомеханичарске и сл. послове,  као и друге радове одржавања и поправки;

3) припрема објекте, опрему и инсталације за рад;

4) обавештава надлежне  о уоченим неправилностима у објекту или већим кваровима на системима и инсталацијама;

5) пушта опрему или постројења у оперативни рад и зауставља на крају оперативног рада или у случају поремећаја или квара;

6) прати параметре рада и подешава опрему и постројење;

7) обавља редовне прегледе објеката, опреме, постројења и инсталација;

8) води евиденцију о кваровима и извршеним поправкама;
9)  по потреби врши послове обезбеђења у објекту;

10)  свакодневно обилази просторије Школе и школско двориште ради увида у њихово стање и ради благовремене интервенције;

11) редовно  чисти олуке;

12) учествује у  сређивању дворишта (шишање ограде, резање грања, кошење траве, зими чишћење снега)

одговоран  је  за  одржавање  прибора и  алата које користи у раду;
13) обавља и друге послове у складу са законом, подзаконским актом, општим актом и по налогу директора.
Услови: Послове домара може да обавља лице које има III или IV степен стручне спреме, у подручју рада Машинство и обрада метала (машинбравар, инсталатер. машиниста термопостројења, водоинсталатер) и Електротехнике (електроинсталатер, електромеханичар, електротехничар). 
Број извршилаца: у складу са нормативом којим се утврђују критеријуми и стандарди за финансирање установе

Члан 26.

Техничар инвестиционог одржавања уређаја и опреме

Опис посла :


1)одржава машине и електроинсталације  у школи и одговоран је за њихово нормално функционисање,

2)врши мање оправке машина, електроинсталације и апарата у школској радионици и њихово постављање и инсталирање

3) одржава машине у школским  радионицама,

4) стара се о набавци за рад потрошног материјала,  алата и средстава потребних за свој рад, исте набавља, уноси и смешта и прибавља потребне понуде,

5) обавља послове одржавања и свих поправки школске зграде, припадајућих дворишта и прилаза школи, свих инсталација у школи, столарије, браварије, намештаја и инвентара и одговара за њихово исправно функционисање

6) одговоран је за безбедност других лица ( запослених и ученика ) у вези са својим радом у школкој згради и дужан је да ова лица упозори на евентуалну опасност,

7) води одговарајућу евиденцију о свом раду, средствима који су му поверени за обављање посла, као и о утрошку материјала за све поправке, одржавање, израду и поправке инвентарских предмета,

8) сарађује при изради планова и предрачуна за послове одржавања и поправки,

9) обавља и друге послове по налогу директора  у складу са Законом,Статутом и општим актима
10) обавља стручне послове одржавања;

11) обавља стручне и техничке послове одржавања;

12) врши механичарске послове на превентивном одржавању, демонтажи, поправкама, ремонтима, монтажама;

13) дорађује поједине елементе, делове и склопове при монтажи;

14) врши дефектаже и потребна мерења функционалних елемената, делова и склопова са демонтажом, поправкама и монтажом;

15) контролише исправност и функционалност техничких система и инсталација на објектима и уређајима.
Услови: Послове радника на одржавању машина може да обавља  лице са IV или V степен стручне спреме, у подручју рада Машинство и обрада метала и Електротехнике.
Број извршилаца: у складу са нормативом којим се утврђују критеријуми и стандарди за финансирање установе.
Члан 27.

Чистачица

Опис посла:

1) чисти  и  одржава хигијену у школским просторијама према утврђеном распореду и подели просторија;
2) износи смеће  и чисти  двориште ;

3) одржава зеленило у Школи и школском дворишту, у сарадњи с домаром и спремачицама ;

4) води рачуна о школској имовини;

5) обавља курирске послове;  

6) обавља послове око припреме и чишћења  приликом  организовања школских свечаности и прослава;

7) чисти снег и лед око Школске зграде, у сарадњи са домаром и спремачицама;
8) пиjављуjе оштећења и кварове на инсталациjама и инвентару ;

9)  прати стање залиха потрошног материјала за потребе одржавања чистоће и благовремено требује,

10) обавља и друге послове у складу са Законом, подзаконским актима, уговором о раду, општим актима Школе и по налогу секретара и директора.

Услови: лице које испуњава услове прописане чланом 8. овог правилника и које има основно образовање.

Број извршилаца: у складу са нормативом којим се утврђују критеријуми и стандарди за финансирање установе
V  Лице за безбедност и здравље на раду

Члан  28.
Директор Школе решењем одређује лице које ће обављати послове безбедности и здравља на раду (даље: лице за безбедност и здравље на раду).

Послове безбедности и здравља на раду може да  обавља овлашћена агенција која пружа услуге обављања послова безбедности и здравља на раду и лице из агенције које има одговарајућу лиценцу.
Лице за безбедност и здравље на раду мора имати положен стручни испит о практичној оспособљености, у складу са Законом о безбедности и здрављу на раду.

Лице за безбедност и здравље на раду обавља послове у складу са Законом о безбедности и здрављу на раду, а нарочито:

1) спроводи поступак процене ризика;

2) врши контролу и даје савете Послодавцу у планирању, избору, коришћењу и одржавању средстава за рад, опасних материја и средстава и опреме за личну заштиту на раду; 

3) учествује у опремању и уређивању радног места, ради обезбеђивања безбед¬них и здравих услова рада;

4) организује превентивна и периодична испитивања услова радне околине;

5) организује превентивне и периодичне прегледе и провере опреме за рад;

6) предлаже мере за побољшање услова рада, нарочито на радном месту са по¬већаним ризиком;

7) свакодневно прати и контролише примену мера за безбедност и здравље код Послодавца;

8) прати стање у вези са повредама на раду и професионалним обољењима, као и болестима у вези са радом, учествује у утврђивању њихових узрока и припрема извештаје са предлозима мера за њихово отклањање;

9) припрема и спроводи оспособљавање запослених за безбедан и здрав рад;

10) припрема упутства за безбедан рад и контролише њихову примену;

11) забрањује рад на радном месту или употребу средства за рад, у случају када утврди непосредну опасност по живот или здравље запосленог;

12) сарађује и координира рад са службом медицине рада по свим питањима у области безбедности и здравља на раду;

13) води евиденције у области безбедности и здравља на раду код послодавца.

Лице за безбедност и здравље на раду дужно је да у писаном облику извести Послодавца и представнике запослених за безбедност и здравље на раду о забрани ра¬да из става 1. тачка 11) овог члана.

Ако Послодавац, и поред забране рада у смислу става 1. тачка 11) овог члана, наложи запосленом да настави рад, лице за безбедност и здравље на раду дужно је да о томе одмах извести надлежну инспекцију рада. 

VI  Лице задужено за контролу забране пушења 
Члан 29.

Директор школе може писмено да задужи једно или више запослених лица да у његово име и за његов рачун контролишу забрану пушења - лице задужено за контролу забране пушења. Ако се у простору у коме је пушење забрањено делатност обавља организовањем сменског рада, одговорно лице дужно је да писмено задужи једно или више запослених лица да контролишу забрану пушења у свакој смени.
Лице задужено за контролу забране пушења дужно је да: 

1) надгледа и контролише забрану пушења, 

2) усмено наложи прекршиоцу забране пушења да престане са пушењем у простору за који је то лице задужено, као и да предузме мере да се из тог простора удаљи лице које и после усменог налога не престане са пушењем. Изузетак - лице задужено за контролу забране пушења није дужно да предузме мере да се из простора у коме је пушење забрањено удаљи лице које и после усменог налога не престане с пушењем ако би се тиме ускратило остваривање законом утврђених права тог лица (за ученике право на образовање, за запослене обављање радних дужности) 

3) да одмах сачини извештај о повреди забране пушења и достави га одговорном лицу. Извештаји се чувају најмање 12 месеци. 
VII  Лице задужено за заштиту података личности

Члан 30.

Директор одређује лице за заштиту података личности које ће вршити заштиту података о личности у складу са Законом о заштити података о личности („Сл.гласник РС“, бр. 87/2018) у циљу обезбеђивања заштите података од злоупотреба, уништења, губитка, неовлашћених измена, приступа или преузимања, кроз предузимање техничких, кадровских и организационих мера заштите.

 Лице задужено за заштиту података о личности обавља следеће послове:

1) информише и даје мишљење руковаоцу или обрађивачу, као и запосленима који врше радње обраде о њиховим законским обавезама у вези са заштитом података о личности;

2) прати примену одредби овог закона, других закона и интерних прописа руковаоца или обрађивача који се односе на заштиту података о личности, укључујући и питања поделе одговорности, подизања свести и обуке запослених који учествују у радњама обраде, као и контроле;

3) даје мишљење, када се то затражи, о процени утицаја обраде на заштиту података о личности и прати поступање по тој процени, у складу са чланом 54.  Закона о заштити података о личности;

4) сарађује са Повереником, представља контакт тачку за сарадњу са Повереником и саветује се са њим у вези са питањима која се односе на обраду, укључујући и обавештавање и прибављање мишљења из члана 55. Закона о заштити података о личности;

У извршавању својих обавеза лице за заштиту података о личности дужно је да посебно води рачуна о ризику који се односи на радње обраде, узимајући у обзир природу, обим, околности и сврхе обраде.
VIII  Прелазне и завршне одредбе

Члан 31.

 За сва питања која нису регулисана овим правилником, примењује се закон, подзаконски акти, Статут  и општи акти школе.

Члан 32.

 Даном ступања на снагу Правилника престаје да важи Правилник о организацији и систематизацији радних места, заведен под бројем 01-98/1-2018 од 23.03.2018. године као и одлука о изменама и допуни правилника о организацији и систематизацији радних места у Техничкој школи број 01-457/1 од 14.11.2019. године.
Овај Правилник  се истиче на огласну таблу Школе  тек пошто Школски одбор да на њега сагласност.

Овај Правилник ступа на снагу осмог дана од дана објављивања на огласној табли Школе.

                                                                      Директор                                                   

                                                                 Милан Божић                                                                                                                                                                                                                                                               
                                                             __________________

На основу  члана 119.став 1.тачка 1.  Закона о основама система образовања и васпитања ("Сл. гласник РС", бр. 88/2017,27/201/ и 10/2019), Школски одбор је на  Правилник о организацији и систематизацији радних места  дао сагласност  одлуком број 03-685/1    од 25.11.2019.     године, која је његов саставни део.

Правилник је објављен на огласној табли школе дана 26.11.2019.године , а ступа на снагу дана 04.12.2019.године.

                                                         Председник школског одбора


Миодраг Ивковић

                                                                  __________________


